PTTEP ลุ้นวิ่งต่อ! รับน้ำมันดิบ “นิวไฮ” รอบ 1 ปี – กำลังผลิตโอมานเพิ่ม
PTTEP ราคาหุ้นมีโอกาสวิ่งต่อ ขานรับราคาน้ำมันดิบ WTI-Brent ปรับขึ้นสูงสุดในรอบ 1 ปี รวมถึงดีลซื้อแหล่งผลิตก๊าซฯและคอนเดนเสทในโอมานช่วยเพิ่มกำลังการผลิต
4 ก.พ. 2564

ผู้สื่อข่าวรายงานว่า ราคาน้ำมันดิบเวสต์เท็กซัสที่ระดับ 55.98 ดอลลาร์/บาร์เรล และเบรนท์ที่ระดับ 58.69 ดอลลาร์/บาร์เรล ปรับเพิ่มขึ้นต่อเนื่องแตะระดับสูงสุดในรอบปี หลังได้รับแรงหนุนจาก ปริมาณน้ำมันดิบคงคลังสหรัฐฯ ที่ปรับลดลงแตะระดับต่ำสุดนับตั้งแต่เดือน มี.ค. 63 โดยสำนักงานสารสนเทศ ด้านพลังงานสหรัฐฯ (EIA) รายงานปริมาณน้ำมันดิบคงคลัง สำหรับสัปดาห์สิ้นสุดวันที่ 29 ม.ค.ปรับลดลง 1.0 ล้านบาร์เรล สวนทางกับกันที่นักวิเคราะห์คาดการณ์ไว้ว่าจะปรับเพิ่มขึ้น 0.5 ล้านบาร์เรล
บล.กรุงศรี มองว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ได้ Sentiment บวกจากราคาน้ำมันดิบปรับ ขึ้นทำสถิติสูงสุดในรอบ 1 ปี และมองบวกจากดีลซื้อแหล่งผลิตก๊าซฯและคอนเดนเสทในโอมานช่วยเพิ่มกำลังการผลิตให้กับ PTTEP ประมาณ 17% คงนำแนะนำ “ซื้อ” ราคาเป้าหมาย 125 บาท
ส่วนราคาหุ้นวานนี้ (3 ก.พ.64) ปิดที่ระดับ 107.50 บาท บวกไป 0.50 บาท หรือ 0.47% มูลค่าการซื้อขาย 10,572.86 ล้านบาท ทั้งนี้หากเทียบกับราคาเป้าหมายทำให้ราคาหุ้นยังมีอัพไซด์ 16.28%
 